Document ID: 32000R2241

Komission asetus (EY) N:o 2241/2000,
annettu 10 päivänä lokakuuta 2000,
jalostettavaksi toimitettavista pienistä sitrushedelmistä markkinointivuonna 2000/2001 maksettavan tuen määrän vähentämisestä jalostuskynnyksen ylittymisen vuoksi
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen sitrushedelmien tuottajien tukijärjestelmästä 28 päivänä lokakuuta 1996 annetun neuvoston asetuksen (EY) N:o 2202/96(1), sellaisena kuin se on muutettuna asetuksella (EY) N:o 858/1999(2), ja erityisesti sen 6 artiklan,
sekä katsoo seuraavaa:
(1) Asetuksen (EY) N:o 2202/96 5 artiklan 1 kohdassa vahvistetaan pienten sitrushedelmien jalostuskynnykseksi 320000 tonnia. Saman 5 artiklan 2 kohdassa säädetään, että kunkin markkinointivuoden osalta jalostuskynnyksen ylittymistä arvioidaan kolmen edellisen markkinointivuoden tai vastaavan ajanjakson aikana tukea saaneiden jalostettujen määrien keskiarvon perusteella. Kun ylittyminen todetaan, kuluvaksi markkinointivuodeksi kyseisen asetuksen liitteessä vahvistettua tukea alennetaan yhdellä prosentilla kutakin 3200 tonnin määrän ylittävää erää kohden.
(2) Tiettyjen sitrushedelmien tuottajien tukijärjestelmästä annetun neuvoston asetuksen (EY) N:o 2202/96 soveltamista koskevista yksityiskohtaisista säännöistä 26 päivänä kesäkuuta 1997 annetun komission asetuksen (EY) N:o 1169/97(3), sellaisena kuin se on viimeksi muutettuna asetuksella (EY) N:o 2729/1999(4), 22 artiklan 1 kohdan b alakohdan mukaisesti jäsenvaltiot ovat ilmoittaneet niiden jalostettujen pienten sitrushedelmien määrät, joista on maksettu tukea. Näiden tietojen perusteella jalostuskynnyksen on todettu ylittyneen 92915 tonnilla. Asetuksen (EY) N:o 2202/96 liitteessä pienille sitrushedelmille markkinointivuodeksi 2000/2001 vahvistettuja tuen määriä on näin ollen vähennettävä 29 prosentilla.
(3) Tässä asetuksessa säädetyt toimenpiteet ovat tuoreiden hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Jalostettavaksi toimitettavien pienten sitrushedelmien tuen määrät markkinointivuonna 2000/2001 vahvistetaan asetuksen (EY) N:o 2202/96 5 artiklan 2 kohdan mukaisesti seuraavasti:
TAULUKON PAIKKA
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 10 päivänä lokakuuta 2000.

Labels: 17
19
5
6